Chinvali

Chinvali (također pisano kao Tshinvali, Tskhinval, Cchinvali ili Cxinvali; , Tskhinval ili Ch'reba, ; čit. C-h-invali, ne Činvali) jest glavni grad de facto nezavisne nepriznate države Južne Osetije, a koju svojom smatra Gruzija. Prema službenoj administrativnoj podjeli Gruzije, Chinvali je u regiji Unutrašnji Kartli.

Nalazi se na rijeci Velikom Liahviju oko 100 km sjeverozapadno od gruzijskog glavnog grada Tbilisija.

 Ime 
Chinvali je gruzijsko ime ovog grada. Ono u prijevodu znači Zemlja grabova. Nezvanično osetsko ime glasi Čreba. Od 1934. do 1961. grad se zvao Staljiniri.

 Historija tokom gruzijsko-osetskog sukoba 
Grad je teško nastradao u etničkim sukobima 1990-1992. Po uspostavljanju primirja, zapadni dio grada bio je pod osetskom kontrolom, a istočni pod gruzijskom. Od 1994. ovdje je bila smještena zajednička kontrolna komisija mirovnih snaga Rusije, Osetije i Gruzije pod pokroviteljstvom OESS-a.

8. augusta 2008. vojska Gruzije uz artiljerijski je napad ušla u ChinvaliVijesti iz Gruzije: Gruzijske snage osvojile Chinvali , 8. 8. 2008. Nakon toga, osetske i ruske tenkovske snage krenule su u akciju odbacivanja gruzijskih snaga na početne položaje. Predsjednik Gruzije, Mihail Sakašvili, 9. augusta naredio je povlačenje iz Chinvalija. Prvi izvještaji govorili su o teškom razaranju grada, 1400 poginulih civila i hiljadama izbjeglica.www.newsru.com.

 Stanovništvo 
Do 1900, u tadašnjem selu Chinvaliju uglavnom su živjeli Gruzini i Armeni. Otkad je Chinvali postao glavni grad Južne Osetije 1922, tu su se doseljavali Oseti. Godine 1989. u gradu je živjelo 74% Oseta, 16% Gruzina i 9% pripadnika ostalih nacija.

 Reference 


Kategorija:Gradovi u Gruziji
Kategorija:Južna Osetija
Kategorija:Osetija